S-1655/2006

Mál þetta, sem dómtekið var 3. október sl., var höfðað með ákæru lögreglustjórans í Hafnarfirði, dagsettri 10. nóvember 2006, gegn B-kk-þgf H-kk-þgf V-kk-þgf, kt. 000000-0000, Háholti 11, Hafnarfirði, ,,fyrir eftirtalin brot gegn almennum hegningarlögum:

1. Fyrir skjalafals, með því að hafa, hinn 10. mars 2004 selt Vátryggingafélagi Íslands hf., skuldabréf að fjárhæð kr. 419.023, með veði í vélsleðanum RG-354, útgefnu 10. mars 2004 og ákærði falsaði með því að rita nafn bróður síns, G-kk-ef V-kk-ef, kt. 000000-0000, í reit fyrir undirskrift skuldara á láninu.

2. Fyrir skjalafals, með því að hafa, á tímabilinu 11-16. mars 2004 ritað nafn bróður síns, G-kk-ef V-kk-ef, kt. 000000-0000, á tilkynningu um eigendaskipti að ökutæki vegna ökutækis RG-354, með seðilnúmer 025910, í reit fyrir undirskrift kaupanda en tilkynningunni var framvísað til Umferðarstofu hinn 16. mars 2004.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu gerir Vátryggingafélag Íslands hf., kt. 000000-0000, skaðabótakröfu að fjárhæð kr. 519.851 ásamt dráttarvöxtum frá 10.03.2004 til greiðsludags.“

Við fyrirtöku málsins 3. október sl. játaði ákærði sakargiftir í ákæru og samþykkti skaðabótakröfuna. Játning ákærða er í samræmi við önnur gögn málsins og verður hann sakfelldur fyrir brot sín en þau eru í ákæru rétt heimfærð til refsiákvæða.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Samkvæmt sakavottorði ákærða gekkst hann undir lögreglustjórasátt til greiðslu 100.000 króna sektar vegna umferðarlagabrots 25. febrúar 2005. Þann 13. ágúst sama ár gekkst ákærði undir viðurlagaákvörðun til greiðslu 320.000 króna sektar vegna ávana- og fíkniefnabrots. Loks var ákærði með dómi 23. janúar 2006 dæmdur til greiðslu 40.000 króna sektar fyrir eignaspjöll. Verður ákærða því dæmdur hegningarauki samkvæmt 78. gr. almennra hegningarlaga nr. 19/1940 vegna brota þeirra sem hann er nú dæmdur fyrir. Með hliðsjón af framangreindu og ákvæðum 77. gr. almennra hegningarlaga þykir refsing ákærða hæfilega ákveðin fangelsi í 3 mánuði. Fyrir liggur að töluverður tími er liðinn síðan brot ákærða voru framin og þá er einnig komið fram að hagir ákærða eru breyttir frá því sem áður var og hefur hann nú stofnað fjölskyldu og ekki neytt áfengis sl. 2 ár. Að þessu virtu þykir rétt að ákveða að fullnustu refsingarinnar skuli frestað og að refsingin falli niður að liðnum 2 árum, haldi ákærði almennt skilorð 57. gr. almennra hegninarlaga nr. 19/1940.

Ákærði greiði allan sakarkostnað sem nemur málsvarnarþóknun skipaðs verjanda ákærða, J-kk-ef E-kk-ef hdl., sem þykir hæfilega ákveðin 63.000 krónur að meðtöldum virðisaukaskatti.

Ákærði greiði Vátryggingafélagi Íslands hf. skaðabætur að fjárhæð 519.851 krónu með dráttarvöxtum frá 22. apríl 2005 til greiðsludags.

Af hálfu ákæruvaldsins flutti málið A-kvk-nf Þ-kvk-nf fulltrúi lögreglustjórans á höfuðborgarsvæðinu.

A-kvk-nf E-kvk-nf héraðsdómari kveður upp dóm þennan.

D ó m s o r ð:

Ákærði, B-kk-nf H-kk-nf V-kk-nf, sæti fangelsi í 3 mánuði. Fresta skal fullnustu refsingarinnar og hún falla niður að liðnum 2 árum frá birtingu dómsins að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði Vátryggingafélagi Íslands hf. 519.851 krónur með dráttarvöxtum frá 22. apríl 2005 til greiðsludags.

Ákærði greiði sakarkostnað málsins sem er málsvarnarþóknun skipaðs verjanda ákærða, J-kk-ef E-kk-ef hdl., 63.000 krónur að meðtöldum virðisaukaskatti.

A-kvk-nf E-kvk-nf